

**Obec Šišov**

**so sídlom: Obecný úrad, 956 38 Šišov 63**

**v zastúpení: Ing. Elenou Valachovou, starostkou obce**

 v súlade s § 4 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č. 552/2003 Z.z. o výkone práce vo verejnom záujme v znení neskorších predpisov

 **vyhlasuje**

**výberové konanie na obsadenie miesta riaditeľa školy**:

**Základná škola, 956 38 Šišov č. 74.**

**Kvalifikačné predpoklady, osobitné kvalifikačné požiadavky a iné kritéria:**

* kvalifikačné predpoklady na výkon pracovnej činnosti v príslušnej kategórii alebo podkategórii pedagogického zamestnanca podľa § 11, § 12 a § 39 č. 138/2019 Z. z. o pedagogických zamestnancoch a o odborných zamestnancoch a o zmene a doplnení niektorých zákonov v znení neskorších predpisov (ďalej len „zákon č. 138/2019 Z.z.“) a podľa vyhlášky MŠVVaM SR č. 173/2023 o kvalifikačných predpokladoch pedagogických zamestnancov a odborných zamestnancov,
* zaradenie do kariérového stupňa samostatný pedagogický zamestnanec alebo samostatný odborný zamestnanec,
* najmenej 5 rokov výkonu pedagogickej činnosti ku dňu uskutočnenia výberového konania podľa § 3 ods. 5 zákona č. 596//2003 Z.z.,
* ovládanie štátneho jazyka,
* bezúhonnosť,
* zdravotná spôsobilosť.

**Ďalšie požiadavky a kritéria:**

* spôsobilosť na právne úkony v plnom rozsahu,
* znalosť príslušnej legislatívy pre daný druh a typ školy a školského zariadenia,
* riadiace, komunikačné a organizačné schopnosti,
* zodpovednosť, spoľahlivosť, flexibilita.

**Požadované doklady:**

1. písomná žiadosť o zaradenie do výberového konania,
2. štruktúrovaný profesijný životopis,
3. úradne overené fotokópie dokladov o dosiahnutom vzdelaní,
4. kópie ďalších dokladov preukazujúcich získané znalosti (certifikáty, atestácie a pod.),
5. potvrdenie o dĺžke pedagogickej činnosti*,*
6. písomný návrh koncepcie rozvoja základnej školy (v rozsahu maximálne 4 strany),
7. čestné vyhlásenie o zdravotnej spôsobilosti na výkon funkcie riaditeľa školy,
8. čestné vyhlásenie o bezúhonnosti podľa § 15 ods. 1 a 2 zákona č. 138/2019 Z.z.,
9. čestné vyhlásenie o spôsobilosti na právne úkony,
10. čestné vyhlásenie uchádzača, že nebol odvolaný z funkcie riaditeľa podľa § 3 ods. 7 písm. a), c), e) a f) zákona č. 596/2003 Z.z.
11. súhlas so spracovaním osobných údajov pre potreby výberového konania v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení,
12. čestné vyhlásenie o pravdivosti všetkých údajov uvádzaných v prílohách žiadosti.

**Doplňujúce informácie pre uchádzačov:**

**Druh pracovného pomeru:** hlavný pracovný pomer. Funkčné obdobie riaditeľa školy je päťročné. Platové podmienky sú určené v súlade so zákonom č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov v nadväznosti na zákon č. 138/2019 Z.z..

**Predpokladaný nástup do funkcie:** 01. 08. 2025.

**Dátum a miesto podania žiadosti:**

Písomnú žiadosť o zaradenie do výberového konania spolu s požadovanými dokladmi je potrebné doručiť na adresu:

**Obec Šišov**

**956 38 Šišov 63**

(Pri zaslaní poštou je rozhodujúci dátum poštovej podacej pečiatky).

Uzávierka prijímania prihlášok: **28. 05. 2025 do 15:00 hod.**

Obálku označte: **„Neotvárať – výberové konanie – riaditeľ ZŠ Šišov“**

Uchádzačom, ktorí splnia podmienky bude termín, čas a miesto výberového konania oznámený písomne najneskôr 7 dní pred jeho konaním.

V Šišove dňa 05. 05. 2025

 Ing. Elena Valachová

 starostka obce